BG
27.4.2023 г.
Официален вестник на Европейския съюз
C 146/27
— ЕИСК изразява и съмнение дали проверката на IBAN е чисто факултативна услуга, която потребителят трябва да избира за всяка трансакция или за всички трансакции.
В някои ситуации (напр. мобилно плащане) това може да се окаже много сложно да се управлява и може дори да се влоши удобството за услугата за платеца — той ще бъде принуден да взема решение всеки път, когато се инициира кредитният превод, и ненужно да щрака повече пъти от необходимото. — ЕИСК би желал проверката на IBAN да не се ограничава до НП, а да обхваща и класическите кредитни преводи, докато не бъдат предоставени от ДПУ. — Понастоящем ИЕП и ПИ са изключени от обхвата на регламента.
Това изключение следва да бъде отменено, веднага щом тези институции получат достъп до разплащателните системи след изменението на Директивата относно окончателността на сетълмента.
Небанковите доставчици на платежни услуги следва да бъдат обхванати от регламента, доколкото сред предлаганите от тях платежни услуги са управлението на платежна сметка и извършването на кредитни преводи.
До тогава е необходимо да се изясни как се прилагат правилата за IBAN и отговорността, когато тези трети страни се използват за иницииране на НП. 4.2.
ЕИСК счита, че успехът на НП в ЕС зависи най-вече от достъпността на услугата за европейските потребители и предприятия.
Следователно колкото повече доставчици на платежни услуги започнат да предлагат НП, толкова по-успешни ще станат НП в ЕС.
Поради това ЕИСК подкрепя идеята да се даде възможност на ИЕП и ПИ да участват в платежните системи като преки участници, а също така смята, че има потенциал предложението на ЕК относно незабавните плащания да бъде разширено, така че да обхване и осемте държави членки на ЕС извън еврозоната, които са част от единния европейски пазар.
4.3.
ЕИСК смята, че в допълнение към предложения регламент Европейската комисия би трябвало:
— да даде възможност клиентите да бъдат уведомявани посредством незабавно електронно уведомление, когато се установи несъответствие между името на получателя и IBAN или всеки друг използван идентификатор, посочен от платеца.
Тази услуга трябва да бъде задължителна и без специална такса; — да гарантира, че когато по време на проверката на IBAN от получаващата банка бъде открито несъответствие, тази банка ще информира изпращащата банка за положението; по този начин изпращащата банка информира потребителя си за това несъответствие и спира платежната трансакция; — да гарантира, че когато бъде открито несъответствие и въпреки това потребителят реши да потвърди НП, за потребителя ще е напълно ясно, че ако не е посочил правилно бенефициера, изпращащата банка вече няма да носи отговорност, ако бенефициерът не е правилният; — да предложи целенасочени мерки за подобряване на борбата с измамите, тъй като IBAN ще засегне само разрешените плащания по метода „push“ (APP).
Това може да се направи координирано при разработването на схемата за искане на плащане, създадена от Европейския платежен съвет, който е и управител на схемата за незабавни плащания SCT Inst.
5.
Санкции 5.1.
Много голяма част от презграничните плащания в евро се отхвърлят неоснователно от доставчиците на платежни услуги поради проблеми при проверката на прилагането на санкциите.
Публичните органи, отговорни за прилагането на санкциите, предоставят на доставчиците на платежни услуги информация за дружествата, подлежащи на санкции по силата на контрол или собственост.
За съжаление не е необичайно публичните органи в различните държави да имат различни тълкувания на критериите или причините за промяна на собствеността и да дават различни мнения относно прилагането на санкции спрямо такива предприятия.
В резултат на това дадено дружество може да бъде санкционирано в една държава, но не и в друга.
Поради това би било важно: а) в регламента да се включат и обяснят разпоредби за гарантиране на еднаквото прилагане на правото на ЕС: — как доставчиците на платежни услуги, действащи в няколко държави, следва да оценяват такива ситуации и какви стъпки да предприемат; — как тази информация ще бъде споделяна в рамките на ЕС; — как ще бъде разгледан въпросът за обезщетението за вреди в такива случаи.